Don Pasquale

Don Pasquale on Gaetano Donizettin kolminäytöksinen, italiankielinen koominen ooppera (Opera buffa). Säveltäjä kirjoitti libreton yhteistyössä Giovanni Ruffinin kanssa. Libretto perustuu puolestaan Angelo Anellin librettoon, jonka sävelsi ensiksi Stefano Pavesi nimellä Ser Marcantonio (1810).

Kun Donizetti sävelsi tätä oopperaa, niin hänet oli juuri palkattu musiikinjohtajaksi ja säveltäjäksi Itävallan keisarin Ferdinand I:n hoviin. Don Pasquale oli hänen 64. oopperansa kaikkiaan todennäköisesti 66 oopperan tuotannosta.

Oopperan ensi-ilta oli Pariisin Italialaisessa teatterissa Théâtre Italien 3. tammikuuta 1843. Esityksen pääosissa olivat Giulia Grisi (Norina), Luigi Lablache (Don Pasquale), Antonio Tamburini (Malatesta), Giovanni Mario (Ernesto) sekä Federico Lablanche (notaari).

Roolit
Don Pasquale, vanha poikamies, pohjimmiltaan hyvä ihminen (buffobasso)
Dottor Malatesta, lääkäri ja Don Pasqualen ystävä (baritoni)
Ernesto, Don Pasqualen veljenpoika (tenori)
Norina, nuori neito (sopraano)
Notaari (basso)
Palvelijoita, renkejä ja piikoja (kuoro)
Useita ei laulavia tai puhuvia roolihenkilöitä.

Lähteet 
The Opera Goer's Complete Guide. Toim. Leo Melitz, vuoden 1921 versio.
William Ashbrook, Donizetti and his Operas, Cambridge University Press 1982.

Aiheesta muualla

 Libretto 
 Creative Commons MP3 Recording 

Italiankieliset oopperat